Andreas Brehme

Andreas "Andy" Brehme ( 9 November 1960 -20 Februari 2024) merupakan seorang bekas pemain dan jurulatih bola sepak Jerman. Sewaktu kariernya sebagai pemaim bola sepak, beliau bermain di posisi pertahanan. Beliau dikenali luas selepas menjaringkan gol kemenangan buat pasukan Jerman pada perlawanan akhir Piala Dunia 1990 menentang Argentina menerusi tendangan penalti pada minit ke-85.

Beliau dianggap salah satu pengambil sepakan percuma dan penghantar bola tinggi terbaik sepanjang zaman. Kemahiran istimewa Brehme adalah fakta bahawa beliau salah antara golongan pemain di dunia boleh beraksi dengan menggunakan kedua-dua belah kaki dengan baik dan cemerlang. Beliau turut berkebolehan dalam mengambil tendangan penalti (walaupun tidak khusus) dengan kaki kanannya manakala beliau mengambil sepakan percuma dan sepakan penjuru menerusi kaki kiri. Dipercayai kaki kanan Brehme lebih tepat berbanding kaki kiri beliau. 

Kerjaya
Brehme telah dilahirkan di Hamburg dan memulakan kariernya di kelab setempat, HSV Barmbek-Uhlenhorst.

Beliau seterusnya bermain untuk 1. FC Kaiserslautern dari tahun 1981 hingga 1986 dan sekali lagi dari 1993 hingga 1998. Pada tempoh keduanya di kelab itu, beliau meraih trofi DFB-Pokal pada tahun 1996 dan Bundesliga pada 1998. Ketika di Bayern Munich dari 1986 hingga 1988, beliau merangkul kejuaraan Bundesliga pada 1987. Tidak lama selepas itu, beliau berpindah ke Internazionale dari tahun 1988 hinga 1992. Di Inter, beliau sertai rakan senegaranya serta bekas rakan sepasukannya di Bayern, Lothar Matthäus. Beliau meneruskan kariernya dengan cemerlang di Inter apabila menyaksikan pasukannya menjuarai Serie A pada tahun 1989 dan Piala UEFA pada 1991. Sebelum beliau pulang ke Jerman, Brehme beraksi selama semusim di Sepanyol untuk kelab Real Zaragoza.

Di peringkat antarabangsa, Brehme mewakili pasukan kebangsaan Jerman Barat ke Piala Dunia 1986 dan 1990. Pada peringkat separuh akhir Piala Dunia 1986 menentang Perancis, beliau menjaringkan gol menerusi sepakan percuma dan pada Piala Dunia edisi seterusnya, beliau sekali lagi menjaringkan gol melalui sepakan percuma dan kali ini menentang England. Pada perlawanan akhir Piala Dunia 1990, beliau menyudahkan tendangan penalti bagi meletakkan Jerman mendahului 1-0 ke atas Argentina dan akhirnya Jerman menang dan dinobatkan sebagai juara dunia. Brehme seterusnya mengumpul 86 kaps untuk pasukan kebangsaan sebelum beliau melakukan persaraan berikutan pasukannya tersingkir dari saingan Piala Dunia 1994. 

Selepas merangkul trofi Bundesliga bersama Kaiserslautern pada 1998, Brehme menamatkan kariernya sebagai pemain profesional selepas beraksi dalam 301 perlawanan Bundesliga dan beliau berhasrat ingin menjadi seorang jurulatih. Beliau menjadi jurulatih 1. FC Kaiserslautern dari tahun 2000 hingga beliau dipecat pada tahun 2002 apabila pasukannya berada dalam zon penyingkiran liga. Beliau seterusnya menjadi jurulatih 2. Bundesliga, SpVgg Unterhaching tetapi kontraknya dilepaskan pada April 2005 oleh kerana kelab tersebut turut hampir tersingkir. Beliau menjadi pembantu jurulatih Giovanni Trapattoni di kelab VfB Stuttgart tetapi kedua-duanya dipecat selepas hanya sebulan di kelab.

Statistik kerjaya
Kelab
KelabMusimLigaPialaEropahJumlahKmnclnGolKmnclnGolKmnclnGolKmnclnGol Saarbrücken1980-81363——363 Kaiserslautern1981–822742741982–833033031983–843383381984–85331133111985–86318318Jumlah15434000015434 Bayern Munich1986–87314——3141987–88283283Jumlah5970000597 Internazionale1988–8931370604431989–9032640203861990–9123141903621991–923014020361Jumlah1161119119015412 Real Zaragoza1992-932412152314 Kaiserslautern1993–94263——2631994–952742741995–963023021996–973203201997–985050Jumlah120900001209Jumlah kerjaya5096521224255469

Antarabangsa
 Pasukan kebangsaan JermanTahunGol19841111985911986811987501988911989501990134199160199280199330199490Jumlah868

Gol antarabangsa
 #  Tarikh  Lokasi  Pasukan lawan  Skor  Keputusan  Kejohanan <center>1  28 Mac 1984  Hannover, Jerman Barat    <center>2–1  <center>2–1  Persahabatan <center>2  17 November 1985  Munich, Jerman Barat    <center>1–0  <center>2–2 <center>3  25 Jun 1986  Guadalajara, Mexico    <center>1–0  <center>2–0  Piala Dunia 1986 <center>4  10 Jun 1988  Düsseldorf, Jerman Barat    <center>1–1  <center>1–1  Euro 1988 <center>5  24 Jun 1990  Milan, Itali    <center>2–0  <center>2–1  Piala Dunia 1990 <center>6  4 Julai 1990  Turin, Itali    <center>1–0  <center>1–1  <center>7  8 Julai 1990  Rom, Itali    <center>1–0  <center>1–0 <center>8  10 Oktober 1990  Stockholm, Sweden    <center>0–3  <center>1–3  Persahabatan

Pencapaian
Kelab
Kaiserslautern
 Bundesliga: 1997–98
 DFB-Pokal: 1995–96

Bayern Munich
 Bundesliga: 1986–87
 DFL-Supercup: 1987

Internazionale
 Serie A: 1988–89
 Supercoppa Italiana: 1989
 Piala UEFA: 1990–91

Antarabangsa
Jerman
 Piala Dunia FIFA: 1990

Individu
Bintang Pasukan Kejohanan Eropah: 1984, 1992
Guerin d'Oro (Pemain Terbaik Serie A): 1989
Golden Pirate: 1989
Pasukan Bintang Pilihan Piala Dunia: 1990
Ballon d'Or – 1990 (Tempat ketiga)

Pautan luar


 Andreas Brehme at weltfussball.de 


Category:Kelahiran 1960
Kategori:Orang hidup
Kategori:Pemain bola sepak Jerman
Category:Pemain 1. FC Kaiserslautern
Category:Pemain FC Bayern Munich
Category:Pemain F.C. Internazionale Milano
Category:Pemain Real Zaragoza
Category:Pemain Piala Dunia FIFA 1986
Category:Pemain Piala Dunia FIFA 1990
Category:Pemain Piala Dunia FIFA 1994
Category:Pemain UEFA Euro 1984
Category:Pemain UEFA Euro 1988
Category:Pemain UEFA Euro 1992
Kategori:Pemain Bundesliga
Kategori:Pemain Serie A
Category:Pengurus bola sepak Jerman
Category:Pengurus 1. FC Kaiserslautern
Category:Pengurus SpVgg Unterhaching